ዕለት አይሁድ ቀንተው ተነሱባቸው ቅናቱ እንዴት ነው ቢሉ ሳሚናስ የሚባል የጦሊቅ ልጅ ከኤዶቅ ካጎቱ ቤት ሄዶ ሞተ እነርሱም እንቀብራለን ብለው በአልጋ ይዘው ሲሄዱ ከመንገድ አሳረፉት የሐናም የአጎቷ ልጅ ነበርና ለማልቀስ ብትደርስ ዘመዶቿ ሁሉ ተሰብስበው ሲላቀሱ ቆዩአት እርሷም አብራ እየዞረች ስታለቅስ ጥላዋ ቢያርፍበት መግነዝ ፍቱልኝ ሳይል ብድግ ብሎ ተነስቶ ስብሃት ለኪ ማርያም እሙ ለፀሐየ ጽድቅ ለአብ ሙሽራው ለወልድ ወላዲቱ ለመንፈስ ቅዱስ ጽርሃ ቤቱ ተፈስሂ ደስ ይበልሽ ብሎ ሰገደላት አይሁድ ከዛ ነበሩና ምነው ሳሚናስ ምን አየህ ምን ትላለህ ቢሉት ከዚች ከሐና ማህፀን የምትወለደው ህፃን ሰማይ ምድርን እመቅ አየርን የፈጠረ አምላክን ትወልዳለች እያሉ መላእክት ሁሉ ሲያመሰግኗት ሰማኋቸው እኔንም ያነሳችኝ የፈወሰችኝ ያዳነችኝ እርሷ ናት አላቸው በል ተወው ሰማንህ ብለው ቅናት ጀመሩ እመቤታችን እግዝትእነ ማርያም በተፀነሰች በ9 ወር ከአምስት ቀን የግንቦት መባቻ ዕለት ግንቦት 1ቀን ተወለደች እመቤታችን እግዝትእነ ማርያም የተወለደችበት ዕለት በአባት እናቷ ቤት ፍስሃ ደስታ ተደረገበት ቤቱንም ብርሃን መላው በስምንተኛውም ቀን ማርያም ብለው ስም አወጡላት ስለምን ማርያም ብለው አወጡላት ቢሉ እነሆ በዚህ ዓለም ከሚመገቡት ሁሉ ምግብ ለአፍ የሚጥም ለልብ የሚመጥን ማር ነው በገነትም በሕይወት የተዘጋጁ ጻድቃን ቅዱሳን ያም የሚባል ምግብ አላቸው ከዚህ ሁሉ የበለጥሽ የከበርሽ ነሽ ሲሉ ስለዚህ ማርያም ብለው ስም አወጡላት የእመቤታችን ማርያም ስም ተነቦ ሳይተረጎም ይቀር ዘንድ አይገባምና ማ ማለት ማህደረ መለኮት ርማለት ርግብየ ይቤላ ያ ማለት ያንቀዓዱ ኃቤኪ ኩሉ ፍጥረት ም ማለት ምስሃል ወምስጋድ ወምስትሥራየ ኃጥአት ማለት ነው አንድም ማርያም ማለት ልዩ ከጣዖት ክብርት እምፍጥረታት ንጽህት እም ኃጢአት መልክ ከደም ግባት የተሰጣት ማለት ነው ዳግመኛም ማርያም ማለት ተፈስሂ ቤተ ይሁዳ ወተሃሠዪ ቤተ እስራኤል ማለት ነው አንድም ማርያም ማለት መርሕ ለመንግሥተ ሰማያት ማለት ነው ይህስ እንዴት ነው ቢሉ እነሆ ዛሬ በዚህ ዓለም ለዕውር መሪ በትር እንዲሰጡት ሁሉ እርሷም በጣዕመ ፍቅሯ የሰውን ሁሉ ኃጢአት ክፋት ፍቃ ከልጇ ከወዳጇ አስታርቃ ከገሃነመ እሳት አውጥታ መንግሥተ ሰማያት የምታስገባ ስለሆነች ስለዚህ መርሕ ለመንግሥተ ሰማያት አሏት አንድም ማርያም ማለት ሰረገላ ፀሐይ ማለት ነው አንድም ማርያም ማለት ተላኪተ እግዚአብሔር ወሰብእ ማለት ነው አንድም ማርያም ማለት ውብህት ስጥውት ማለት ነው በዚህ በግንቦት አንድ ቀን እመቤታችን ዓለምን ልታስምር ከቅድስት ሐናና ከቅዱስ ኢያቄም በብዙ ልመና ተገኘች የእመቤታችን የቅድስት ድንግል ማርያም ፍቅሯ ጣዕሟ በረከቷ ረድኤቷ አማላጅነቷ በእውነት በኛ በምናምን ልጆቿ ላይ ይደርብን አሜን ወስብሐት ለእግዚአብሔር ማስታወሻ በማታው መርሐ ግብራችን እግዚአብሔር ቢፈቅድ ስለ እመቤታችን በትክክል የት እንደ ተወለደች የድንግል ማርያም ልደቷ ለምን እንደሚከበር የግንቦት ልደታ በዓል አከባበር እንደምን ባለ ሁኔታ ነው የሚከበረው ዛፍ ቅቤ እየቀቡ ቂጣና ቆሎ እየበተኑ ማክበር ኦርቶዶክሳዊ አስተምህሮ ነውን የሚለውን ለማየት እንሞክራለን እስከዚያው ሰላም ዋሉልኝ ቸር ያገናኘን ሻሎም ሰላም ዘመድኩን በቀለ ነኝ ግንቦት 12012 ዓም ከራየን ወንዝ ማዶ